Wojerecy (SN/MiR). Wobydlerski etat je ludźom dobra składnosć, swoje ideje za polěpšenje zhromadnosće zwoprawdźić. Wšelake města, mjez kotrymiž su nimo Kamjenca a Budyšina tež Wojerecy, wospjet pjenjezy za tajki wosebity etat planuja. W měsće nad Čornym Halštrowom nětko wuslědk wo wothłosowanju wobydlerskich namjetow předleži. Tam bě běrow wyšeho měšćanosty mjeztym třeći króć pod hesłom „Kóždy hłós płaći!“ wot 17. meje do 7. junija wobydlerjow namołwjał, aktiwnje sobu rozsudźić wo tym, kotre projekty měli z pomocu Wojerowskeho wobydlerskeho etata lětsa zwoprawdźić. 37 wšelakich namjetow bě do zarjadnistwa dóšło. Wuličenje hłosow je zakónčene. Hač su wšitke woprawnjene, tuchwilu pruwuja.
szl_Latn